Lanzarote

**Lanzarote** é unha illa española que fai parte do arquipélago das Illas Canarias, situado no océano Atlántico fronte das costas africanas. Pertence á provincia das Palmas. A capital da illa e a cidade máis poboada é Arrecife.

O nome Lanzarote pode vir do mariño xenovés Lanceloto Malocello, quen visitou a illa no século XIV.

## Descrición 
[miniatura|dereita|250px|Charco Verde, [Yaiza.]]
É a máis setentrional e oriental das illas do arquipélago canario. É coñecida habitualmente como "illa dos volcáns" e identifícase co manto volcánico que se estende ao longo de toda a superficie debido á grande actividade volcánica de principios do século XVIII.

Atópanse a unha distancia de 1.000 km da Península Ibérica e a 140 da costa africana. Ten unha superficie de 845,93 km² e unha poboación de 147.023 habitantes (2017),

### Natureza 
Lanzarote foi declarada en 1993 Reserva da Biosfera pola UNESCO, converténdose na segunda do arquipélago canario, mais por primeira vez un territorio no seu conxunto foi considerado Reserva da Biosfera pola Unesco, incluíndo todos os núcleos de poboación. Ademais, a Rede Canaria de Espazos Naturais Protexidos recolle nesta illa un total de 13 medios naturais, que representa máis do 40% do territorio insular, entre os que destaca o Parque Nacional de Timanfaya. Os espazos naturais protexidos da illa son:

;Parques Nacionais
* Parque Nacional de Timanfaya

;Parques Naturais
* Parque Natural do Arquipélago Chinijo
* Parque Natural dos Volcáns

;Reservas Naturais Integrais
* Reserva Natural Integral dos Illotes

;Monumentos Naturais
* Monumento Natural de La Corona
* Monumento Natural de Los Ajaches
* Monumento Natural da Cova dos Naturalistas
* Monumento Natural do Illote dos Falcóns
* Monumento Natural das Montañas de Lume

;Paisaxes Protexidas
* Paisaxe Protexida de Tenegüime
* Paisaxe Protexida de La Geria

;Sitios de Interese Científico
* Sitio de Interese Científico de Los Jameos
* Sitio de Interese Científico do Janubio

## Etimoloxía 
A explicación do nome da illa de Lanzarote é das máis claras e aceptadas de todos os topónimos do arquipélago canario. Existe consenso entre os historiadores en que o nome procede do navegante xenovés Lanceloto Malocello, quen a visitou por primeira vez no primeiro terzo do século XIV e de cuxa presenza, aparentemente, atoparon algunha pegada os primeiros conquistadores normandos: o castelo de Guanapay, o máis antigo de Lanzarote, construído sobre unha antiga torre edificada en 1312 por Malocello. A illa denomínase "Insula de Lançarotus Marocelus" no primeiro portolano que recolle ás Illas Canarias máis ou menos na súa forma actual, o do mallorquino Angelino Dulcert, de 1339. Noutras cartas e mapas posteriores esta denominación sofre alteracións fonéticas, pero non cabe dúbida de que o nome actual deriva do ilustre visitante italiano que no seu día se detivo nela.

O vocábulo aborixe Titerogakaet parece que foi o empregado polos maxos para se referir á illa antes da súa conquista. Trátase dun termo de orixe bérber que foi emparentado co tuareg *tetergaget*, "a que está queimada", ou ben cos vocábulos *titerok* e *akaet*, que significarían "Montaña Colorada". Do mesmo xeito, a toponimia insular está infestada de voces de orixe indíxena, como Yaiza, Tinajo, Teguise, Timanfaya ou Guatiza, que comparten protagonismo con lugares de nome hispánico como San Bartolomé ou Puerto del Carmen.

## Clima 
[miniatura|dereita|[Climograma de Lanzarote.]] 
As temperaturas máximas en Lanzarote oscilan entre 22º e 25º, as mínimas non descenden de 12º no inverno e a media de precipitacións é duns 200&nbsp;mm anuais. As precipitacións varían dos 250 mm en Famara a tan só 50&nbsp;mm na zona da Costa do Rubicón. O clima é moito máis amornado do que correspondería pola súa latitude xeográfica. Hai dous elementos climáticos que determinan a benignidade atmosférica: os alisios e a corrente fría das Canarias. O vento é practicamente permanente na illa. Nos meses de verán poden presentarse tormentas de vento con area procedentes do deserto ou siroco (tamén chamado calixe), con temperaturas de ata 46º (2004) e visibilidade moi reducida.

Lanzarote está inmersa na zona climática cálida e seca que se corresponde coa súa latitude, incluída no cinto de altas presións subtropicais. O seu clima é subdesértico, caracterízase por ter un réxime pluviométrico escaso (pluviosidade 
 Ficheiro:2008-12-15 Lanzarote Wreck.jpg| Arrecife
 Ficheiro: 2008-12-22 Lanzarote JardinDeCactus.jpg| Jardín de Cactus
 Ficheiro:2008-12-18 Lanzarote CuevaDeLosVerdes.jpg| Cueva de los Verdes
 Ficheiro:El Golfo Charco de los Clicos Panorama.jpg| Charco dos Clicos, El Golfo
 Ficheiro:2008-12-19 Lanzarote Timanfaya.jpg| Parque Nacional de Timanfaya
 Ficheiro:2008-12-19 Lanzarote Timanfaya NationalPark.jpg| Parque Nacional de Timanfaya
 Ficheiro:2008-12-25 Lanzarote Timanfaya 03.jpg| Parque Nacional de Timanfaya
 Ficheiro:2008-12-25_Lanzarote_Timanfaya.jpg| Parque Nacional de Timanfaya
 Ficheiro:2008-12-15 Lanzarote SalinasDeJanubio.jpg| Salinas del Janubio
 Ficheiro:2008-12-21 Lanzarote LaGeria.jpg| La Geria
 Ficheiro:2008-12-17 Lanzarote MiradorDelRio.jpg|La Graciosa / Miradoiro do Río
 Ficheiro:2008-12-16Lanzarote PlayaBlanca.jpg|Praia Blanca

## Notas 
## Véxase tamén 
### Ligazóns externas 
* Portal Oficial de Turismo de Lanzarote 
* Cabido de Lanzarote